**אי הפרשה לפנסיה עבור העובד? טעות שעלולה לעלות ביוקר**

מעסיקים רבים אינם מודעים, משום מה, לחובתם לביצוע הפרשות לפנסיה ע"פ צו ההרחבה הכללי במשק ו/או הסכמים קיבוציים ו/או צווי הרחבה במגזרים השונים ו/או סבורים שלא יקרה כלום אם לא ישלמו ולכל היותר יידרשו לשלם את מה שהיו צריכים לשלם.

התנהלות זו הינה חסרת אחריות ועלולה לגרום למעסיק, לרבות הפרטי וגם זה המחזיק עוזרת בית בלבד לנזקים גדולים העלולים להביאו לפשיטת רגל.

חובת ההפרשה לפנסיה לעובד נבעה בעבר מהסכמים קיבוציים ו/או צוו הרחבה, שחלו על ענף זה או אחר, כאשר החל מ-2008 חלה החובה לביצוע הפרשות עבור כל עובד, כאשר כל שנה עלה שיעור ההפרשות, כאשר בשנת 2014 הגיע לכדי 6% מהשכר על חשבון המעסיק, ב-1.7.16 לכדי 6.25 אחוז מהשכר וב-1.1.17 6.5% מהשכר . (יובהר כי שיעור השכר המבוטח מוגבל ע"פ צו ההרחבה הכללי לכדי השכר הממוצע במשק, כאשר מהו שיעור השכר הקובע הינה שאלה פשוטה ברוב המקרים ומורכבת בחלק קטן של המקרים בתלות במרכיבי השכר)

לאחרונה הגיעו למשרדי מספר תיקים בהם מעבידים נתבעו על ידי העובדים או ע"י שאירים, תלויים או יורשים, אך לא רק לקבלת הכספים שלא הפרשו לקופה, אלא בשל הנזק שנגרם בשל אי ביצוע ההפרשות לפנסיה.

כך לדוגמא בעל המניות בחברה המעסיקה חויב לשלם לאשת העובד וילדיו סכום של כ-500,000 ₪ בשל כך שאי ההפרשות לפנסיה מנעו מהם לקבל את הקצבאות מקופת הפנסיה, בעקבות פטירת העובד שלא בוטח.

או במקרה אחר מעביד חויב בתשלום לעובד בשל כך שההפרשות לפנסיה הועברו על חלק מהשכר בלבד ועל כן העובד קיבל מחברת הביטוח גמלה המתאימה לשכר המופחת בגינו בוצעו ההפרשות והמעסיק נאלץ לשלם את ההשלמה בין הקצבה שהעובד היה זכאי לקבל אילו בוצעו הפרשות מלאות לקופה לבין הקצבה שהתקבלה מחברת הביטוח.

בקיצור, במקרה שבו המעסיק אינו מבצע את ההפרשות לפנסיה כמתחייב בהסכמים הקיבוציים או בצווי הרחבה ו/או בצו ההרחבה הכללי במשק הופך הוא להיות הגורם המפצה במקרה של מקרה ביטוח, שקופת הפנסיה או חברת הביטוח היתה צריכה לשלם לעובד או שאריו.

על כן מיד עם קבלת העובד לעבודה יש לדרוש ממנו לקבל אסמכתא בדבר היותו מבוטח פעיל או לא פעיל בקופת פנסיה קודמת (מבוטח שאינו פעיל הינו מבוטח שלא בוצעו עבורו הפרשות במשך 5 חודשים), כאשר לעובד מבוטח פעיל יש להפריש לאחר 3 חודשי עבודה רטרואקטיבית מתחילת העבודה ולמי שאינו פעיל יש לבצע הפרשות לאחר 6 חודשים

יובהר כי שיעור קצבת הנכות ו/או השאירים, שהיתה זכאות לקבלם מותנית בסוג הביטוח שהעובד ביקש לעשות, כמו גם בגיל בו הצטרף לביטוח הפנסיוני ועל כן יש לקבל ייעוץ מקצועי מתאים במקרה שכזה על מנת שגם אם המעסיק טעה ונוצר אירוע המזכה העובד או שאריו בפיצוי יש לבחון את שיעורו.

 **דוד מימון, עו"ד ונוטריון**

**היועץ המשפטי לשעבר של ההסתדרות במרחב נתניה**

**טל' 09-8629592**

**ד.א** **mimon@012.net.il**

**אתר** [**www.mimonlaw.com**](http://www.mimonlaw.com)